Subject: Re: [lojban] lo selpei pe loi termi'e pe'a

From: "Jorge Llambias" <[email-masked]>
Date: Sat, 03 Jun 2000 20:50:58 PDT

la adam cusku di'e

>i loi bridi poi vasru zo ko na'o selme'e lo termi'e i mu'inaigiku'i mi
>jinvi le du'u la'a nalsatci cmene gi mi vi pilno mu'i le nu frili

i tota'ora'unai ba'e zo termi'e cu cmene by i lo termi'e du mu'a
la'e lu ko ti klama li'u noi ke'a na na'o cmene by toi

[li'o]
>i ja'ope'i le
>smuni be zo ko cu me zo do poi selcni seltcita lo cmavo be zo ui
>to poi so'iroi nalselsku toi

i ie pe'i drani

>i po'onai lei cmavo poi me'o ebu lerfu
>pamoi

i ku'i so'eroi ja'a co'e

>i mu'a zo ai e zo a'o e zo i'e ka'e tcita fi lo nu minde

i mi na birti i li'a ka'e jmina la'e zo a'o le nu minde
i ku'ipe'i lu ko a'o ti klama li'u lu do a'o ti klama li'u
na mintu i le pamoi cu vasru lo zmadu

>i pe'i
>piso'a loi selcni tcita poi ficygau le nilje'u be le bridi to selme'e
>la'ozoi Propositional Attitude Indicators zoi le cukta toi ka'e tcita fi
>lo nu minde

i cumki i eipe'i ma'a za'o tadni le cuntu i cinri

>i je'u ca le nu cusku zo ko kei so'uroi
>platu le nu minde i laknymau fa le nu cpedu e le simsa

i iesai le nu cpedu i iecu'i le nu pacna

>i ku'i mi na birti le du'u makau mapti ke selcni tcita fi le tcaci smuni
>be zo minde i e'uru'e lu eidai li'u

i mi pu so'iroi janli le mintu se claxu i mi pilno zo ei

>i cu'i ma'a pejgau le
>smuni be zo minde le nu vasru loi cpedu e le simsa i le terbri cu
>mapti

i la'edi'u mi pluka i ka'e pilno zo ca'irminde le nu cusku
le steci smuni

co'o mi'e xorxes

________________________________________________________________________
Get Your Private, Free E-mail from MSN Hotmail at http://www.hotmail.com